**Органов концерт на д-р Сабин Леви**

 На 27 март 2019 г в 18.00 ч. ,в Католическата църква "Непорочно зачатие на Дева Мария" в град Варна се сътоя органов концерт на доц. д-р Сабин Леви, в рамките на «Пролетен Салон на Изкуствата - Варна 2019», под егидата на Община Варна.

 Като редови слушател, аз очаквах концерта на г-н Леви както винаги , защото неговото изпълнение винаги ме вълнува. Фината регистрация, задъбочената и емоционална интерпретация и изразът на неговата любов към нея са толкова силни и завладяващи.Те неусетно те водят към висините на едно необикновено преживяване. И този концерт ме обогати с красотата си. Църквата беше препълнена. имаше и стоящи извън вратата.

 Като съпруга  на покойния вече Камен Петев, който поддържаше и интонираше много от органовите инструменти в България,аз вече имах изградено отношение към органовата музика. И въпреки това, не можех да не забележа превъзходния, професионален и деликатно подбран в динамиката си репертоар от д-р Леви.Той неусетно водеше слушатилите си към висините на красивата музика, която поднесе с майсторство и магия. Този концерт беше много успешен.

Напуснах с чувството на това,че съм духовно пречистена и с необикновена радост Сабин открехна още една завеса към магията на органовата музика.

 Румяна Петрова

 гр. Варна